Source: http://universulromanesc.org/index.php/noua-constitutie-a-romaniei/titlul-iii-autoritatile-statului/cap-iv-autoritatea-mediatica
Timestamp: 2018-01-19 23:21:20+00:00

Document:
UNIVERSUL ROMANESC - Cap. -IV- Autoritatea Mediatică
Capitolul IV - Autoritatea Mediatică
ARTICOLUL 134.1: Rolul Autorităţii Mediatice
După CAPITOLUL -III- Autoritatea judecătorească - TITLUL -III- Autorităţile statului, se introduce un nou capitol, cu titlul: „Capitolul IV - Autoritatea Mediatică”
După ARTICOLUL 134: Atribuţii (Consiliul Autorităţii Judecătoreşti), se introduce un nou articol, ARTICOLUL 134.1: Rolul Autorităţii Mediatice, cu următorul cuprins:
(1) Autoritatea Mediatică este garantul informării corecte a cetăţenilor în procesul formării opţiunilor lor profesionale, civice, politice şi electorale.
(2) Autoritatea Mediatică exercită atributele suveranităţii naţionale în domeniul serviciilor media, având misiunea de a aplica legislaţia ţării în acest domeniu.
(3) Toate mijloacele de comunicare în masă - agenţii de presă, publicaţii, posturi de radio şi televiziune - sunt obligate să-și construiască un site oficial, în care să publice structura acţionariatului şi bilanţul contabil la data de 31 decembrie a fiecărui an, auditat, potrivit legii, până cel mai târziu pe data de 31 martie a anului următor. Aceste date sunt publicate şi în Monitorul Oficial al României.
(4) Este interzisă folosirea produselor media furnizate de mijloacele de comunicare pentru dezinformarea şi manipularea cetăţenilor în procesul formării opţiunilor lor profesionale, civice, politice şi electorale.
(5) Posturile de televiziune ale căror programe includ emisiuni destinate prezentării programelor politice şi a celor electorale sunt obligate să prezinte programele tuturor partidelor politice, înregistrate, potrivit legii, precum şi programele tuturor candidaţilor în alegeri, în mod egal, fără nici un fel de discriminare.
(6) Posturile de televiziune care organizează dezbateri referitoare la activitatea curentă a partidelor politice, a autorităţilor statului, sau a autorităţilor locale, sunt obligate ca, la aceste dezbateri, să invite reprezentanţi ai tuturor partidelor politice înregistrate, în funcţie de numărul membrilor, fără nici un fel de discriminare, potrivit legii.
(7) Postul naţional public de televiziune este obligat să organizeze dezbateri referitoare la activitatea curentă a partidelor politice legal înregistrate, a autorităţilor statului şi a autorităţilor locale, la care invită reprezentanţi ai tuturor partidelor politice înregistrate, în funcţie de numărul membrilor, fără nici un fel de discriminare, potrivit legii.
(8) În cadrul Autorităţii Mediatice, funcţionează Consiliul Mediatic Naţional, ca organ consultativ al Preşedintelui Autorităţii Mediatice.
(9) Consiliul Mediatic Naţional este constituit din 7 experţi în domeniul mijloacelor de comunicare în masă, din care 3 sunt propuşi de organizaţiile profesionale din domeniul mijloacelor de comunicare în masă, din România, legal constituite, şi 4 sunt propuşi de către Uniunea Naţională a Asociaţiilor Comunitare, toţi fiind validaţi, în funcţie, de Preşedintele Autorităţii Mediatice..
(10) Candidaţii la funcţia de membru al Consiliului Mediatic Naţional sunt specialişti de înaltă calificare, personalităţi ale vieţii publice, care s-au remarcat ca autori şi promotori de proiecte menite să îmbunătățească activitatea din domeniul mijloacelor de comunicare în masă.
(11) Mandatul membrilor Consiliului Mediatic Naţional este de 6 ani şi poate fi reînnoit o singură dată, prin decizia Preşedintelui Autorităţii Mediatice.
(12) Consiliul Mediatic Naţional avizează toate deciziile Preşedintelui Autorităţii Mediatice. Avizele Consiliul Mediatic Naţional se publică pe site-ul Autorităţii Mediatice şi în Monitorul Oficial al României.
(13) Autoritatea Mediatică este condusă de un Preşedinte, ales de popor.
(14) Prevederile articolelor 81, alineatul (1) şi alineatele (2)-(4), 82, 83, 84, 95, 96, 96.1 şi 97 se aplică, în mod corespunzător, şi Preşedintelui Autorităţii Mediatice.
(15) Candidaţii la funcţia de Preşedinte al Autorităţii Mediatice trebuie să îndeplinească următoarele cerinţe:
e) să prezinte electoratului activitatea sa profesională, politică şi civică desfăşurată până la data depunerii candidaturii pentru funcţia de Preşedinte al Autorităţii Mediatice;
f) să prezinte electoratului Programul Legislativ pentru realizarea căruia se obligă să acţioneze, în calitate de Preşedinte al Autorităţii Mediatice, dacă va fi ales.
(16) Documentul prevăzut la alineatul (15), litera f), constituie contractul electoral al candidatului. El va fi semnat de candidatul la funcţia de Preşedinte al Autorităţii Mediatice, va fi tipărit şi pus la dispoziţia electoratului, pe toată durata campaniei electorale. Câte un exemplar al acestui document va fi depus la Autoritatea Electorală, Autoritatea Morală şi Avocatul Poporului, cu cel puţin 30 de zile înainte de începerea campaniei electorale.
(17) Alegerile pentru funcţia de Preşedinte al Autorităţii Mediatice se desfăşoară în prima duminică a lunii octombrie a anului în care expiră mandatul Preşedintelui României, sau tot într-o zi de duminică, în cel mult 60 zile de la data când a intervenit vacanţa funcţiei de Preşedinte al Autorităţii Mediatice.
(18) Dacă funcţia de Preşedinte al Autorităţii Mediatice devine vacantă ori dacă Preşedintele Autorităţii Mediatice este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de un parlamentar desemnat de Camera Reprezentanţilor, cu votul majorităţii membrilor săi.
(19) Preşedintele Autorităţii Mediatice numeşte în funcţie personalul Autorităţii, angajat prin concurs sau examen, potrivit legii.
(20) În exercitarea atribuţiilor sale, Preşedintele Autorităţii Mediatice emite decizii care se publică pe site-ul Autorităţii Mediatice şi în Monitorul Oficial al României.
(21) Organizarea şi funcţionarea Autorităţii Mediatice se stabilesc prin lege.”
Detalii (dezbatere publică articol) pe Forum Noua Constituţie a României - Constituţia cetaţenilor*
ARTICOLUL 134.2: Serviciul Naţional Public de Presă, Radio şi Televiziune
După ARTICOLUL 134.1: Rolul Autorităţii Mediatice, se introduce un nou articol, , ARTICOLUL 134.2: Serviciul Naţional Public de Presă, Radio şi Televiziune
(1) Serviciul Naţional Public de Presă, Radio şi Televiziune este instituţie publică autonomă, are personalitate juridică şi îşi desfăşoară activitatea sub controlul poporului, potrivit legii.
(2) Serviciul Naţional Public de Presă, Radio şi Televiziune este condus de un director, ales de popor
(3) Prevederile articolului 134.1, alineatele (14)-(20) se aplică, în mod corespunzător, şi directorului Serviciului Naţional Public de Presă, Radio şi Televiziune.
(4) Organizarea şi funcţionarea Serviciului Naţional Public de Presă, Radio şi Televiziune se stabilesc prin lege.”
Cap. -IV- Autoritatea Mediatică Afisare GENERALĂ --Articole în asteptarea ordonarii.. --Plan - lista documentelor --Căutare în index --Mesagerie - contact Noua Constituţie --Legea fundamentală explicată ---Explicaţii - Noua Constituţie ---Mişcarea Constituţia Cetăţenilor ---Constituţia Cetăţenilor V1 ----MCC-V1: Principii Generale ----MCC-V1: Drepturi - libertăţi ----MCC-V1: Autorităţi publice ----MCC-V1: Economia şi finanţele ----MCC-V1: Integrarea EU.- Revizuire ---Constituţia Cetăţenilor V2 ---Constituţia Cetăţenilor V3 ---Iniţiative cetăţeneşti ---Arhiva - documentare ---Revizuirea "oficială" --TITLUL -I- Principii generale ---Preambul la Noua Constituţie ---Principii generale --TITLUL -II- Drepturi - libertăţi ---Capitolul -I- Dispoziţii commune ---Capitolul -II- Drepturile şi libertăţile ---Capitolul -III- Îndatoririle fundam.. ---Capitolul -IV- Avocatul Poporului --TITLUL -III- Autorităţile statului ---Cap. -I- Autoritatea Legislativă ----Sec. 1a: Camera Reprezentanţilor ----Sec. a 2a: Statutul parlamentarilor ---Cap. -II- Autoritatea Executivă ----Sec.1-a: Preşedintele României ----Sec. a 2-a: Guvernul României ----Sec. a 3-a: Raporturi între autorităţi ----Sec. a 4-a : Administraţia centrală ---Cap. -III- Aut. judecătorească ----Sec. 1a: Înfăptuirea justiţiei ----Sec. a 2-a: Procuratura ----Sec. a 3-a: Avocatura ----Sec. a 4-a: Notariatul de stat ----Sec. a 5-a: Cons. Aut. Judecător.. ---Cap. -IV- Autoritatea Mediatică ---Cap. -V- Autoritatea Financiară ---Cap. -VI- Autoritatea Electorală ---Cap. -VII- Autoritatea Statistică ---Cap. -VIII- Autoritatea Morală ---Cap. -IX- Autoritatea Ştiinţifică --TITLUL -III-1- Autorităţi locale ---Cap. -I- Principii de bază ---Cap. -II- Aut. comune - orşe ----Sec. 1a: Consiliul local ----Sec. a 2a - Primarul ---Capitolul -III- Autorităţi judeţ ----Sec. 1: Consiliul judeţean ----Sec. a 2-a: Voievodul --TITLUL -III-2- Asociaţii comunitare --TITLUL -IV- Economia şi finanţele --TITLUL -V- Curtea Constituţională --TITLUL -VII- Revizuirea Constituţiei --TITLUL -VIII- Dispoziţii finale Dreptatea - Jurnal --Istoria României --Românii din jurul Ţării --Procesul Tranziţiei --Resursele NAŢIONALE --Uzurpatorii statului - Reţele --Lumea - Mapamond Dileme Existenţiale --Teze, idei, concepte ---Spectrul socio-politic ---Dezvaluiri-Documente ---Anchete-Investigaţii ---Arhive --Politica de la A la Z
Today1197
This month19915
Total719115
Friday, 19 January 2018 23:21

References: ARTICOLUL 134
 ARTICOLUL 134
 ARTICOLUL 134

ARTICOLUL 134
 ARTICOLUL 134
 ARTICOLUL 134